**P R O I E C T**

**O R D I N**

**pentru completarea Ordinului ministrului justiției nr. 2550/C/2006 privind aprobarea onorariilor minimale şi maximale pentru serviciile prestate de executorii judecătoreşti, cu modificările şi completările ulterioare**

**Ministrul Interimar al Justiţiei**,

Având în vedere adresa Uniunii Naţionale a Executorilor Judecătoreşti nr. 1652/03.09.2021, prin care se solicită completarea Ordinului ministrului justiției nr. 2550/C/2006 privind aprobarea onorariilor minimale şi maximale pentru serviciile prestate de executorii judecătoreşti, cu modificările şi completările ulterioare;

Văzând dispoziţiile art. 39 din Legea nr. 188/2000 privind executorii judecătoreşti, republicată, cu modificările şi completările ulterioare;

În temeiul art. 13 din Hotărârea Guvernului nr. 652/2009 privind organizarea şi funcționarea Ministerului Justiției, cu modificările şi completările ulterioare;

**Emite următorul**

**O R D I N**

**Art. I. –** Ordinul ministrului justiției nr. 2550/C/2006 privind aprobarea onorariilor minimale şi maximale pentru serviciile prestate de executorii judecătoreşti, publicat din Monitorul Oficial al României, Partea I, nr. 936 din 20 noiembrie 2006, cu modificările şi completările ulterioare, se completează după cum urmează:

1. După art. 3 se introduce un nou articol, art. 31, cu următorul cuprins:

„Art. 31 – Onorariile prevăzute în anexa la prezentul ordin nu includ taxa pe valoarea adăugată. La onorariile menţionate se adaugă taxa pe valoarea adăugată, dacă aceasta este datorată potrivit prevederilor legale în vigoare.”

**Art. II.** - Serviciul Profesii Juridice Conexe, Uniunea Naţională a Executorilor Judecătoreşti, camerele executorilor judecătoreşti de pe lângă curţile de apel şi executorii judecătoreşti vor aduce la îndeplinire dispoziţiile prezentului ordin.

**Art. III.** - Prezentul ordin se publică în Monitorul Oficial al României, Partea I.

**Bucureşti Data**

Ministrul Interimar al Justiției

Lucian Nicolae BODE